Διαπιστωτική Πράξη σε Υφιστάμενα Ορειβατικά Καταφύγια Μόνιμης Κατασκευής
Διαπιστωτική Πράξη Ορειβατικού Καταφυγίου
Πράξη Νομιμοποίησης Ορειβατικού Καταφυγίου
Αίτηση - Υπεύθυνη δήλωση του φορέα διαχείρισης του καταφυγίου
Η αίτηση πρέπει να είναι πρωτότυπη και θεωρημένη ως προς το γνήσιο της υπογραφής από αρμόδια αρχή ή ψηφιακά υπογεγραμμένη.
Κατάθεση από τον αιτούντα (δια ζώσης ή ταχυδρομικά)
Δυναμικότητα ορειβατικού καταφυγίου έως ογδόντα (80) κλινών.
Υψόμετρο πάνω από εννιακόσια (900) μέτρα.
Φορέας διαχείρισης δύναται να είναι φυσικό ή νομικό πρόσωπο ή ο οικείος Ο.Τ.Α. α΄ και β΄ βαθμού ή ο Ε.Ο.Τ.
Υφιστάμενο καταφύγιο χωρίς νόμιμη άδεια.
Η διαδικασία αφορά στην έκδοση διαπιστωτικής πράξης σε Υφιστάμενα Ορειβατικά Καταφύγια Μόνιμης Κατασκευής, όπου αναφέρονται τα τοπογραφικά και τεχνικά στοιχεία του ορειβατικού καταφυγίου, η δυναμικότητά του, το καθεστώς λειτουργίας του, το καθεστώς που διέπει την περιοχή εγκατάστασής του, το ιδιοκτησιακό και προστατευτικό καθεστώς, καθώς και οι υποχρεώσεις του φορέα που διαχειρίζεται το ορειβατικό καταφύγιο σε σχέση με τη νόμιμη λειτουργία του.
Ο τίτλος ιδιοκτησίας του γηπέδου συνοδεύεται από το πιστοποιητικό μεταγραφής από το αρμόδιο υποθηκοφυλάκειο
Παραχώρηση χρήσης γης, δυνάμει της οποίας ο φορέας διαχείρισης έλκει δικαιώματα επί του γηπέδου
Χάρτης της ευρύτερης περιοχής σε κλίμακα 1:5000 (υπόβαθρο της Γεωγραφικής Υπηρεσίας Στρατού).
Τοπογραφικό διάγραμμα του γηπέδου και των πάσης φύσεως εγκαταστάσεων και υποδομών εντός αυτού
Τεχνική έκθεση. Συντάσσεται από μηχανικό σύμφωνα με τα επαγγελματικά του δικαιώματα.
Αρχιτεκτονικά σχέδια του κτιρίου (κάτοψη - όψεις - τομές)
Φωτογραφική αποτύπωση του ορειβατικού καταφυγίου εσωτερικά και εξωτερικά
Τεχνική έκθεση αρμοδίου μηχανικού σχετικά με τον έλεγχο δομικής τρωτότητας του κτηρίου.
Έγγραφο που αποδεικνύει τη νόμιμη εκπροσώπου του φορέα διαχείρισης
Σημειώνεται με ευκρίνεια η ακριβής θέση της κτιριακής εγκατάστασης και ο δρόμος προσπέλασης. Η πρόσβαση προς τα ορειβατικά καταφύγια ενεργείται από δημόσια ή δασική οδό, όπου υπάρχει, άλλως από ορειβατικά μονοπάτια.
Κατατίθεται εις πενταπλούν (x5) Το τοπογραφικό διάγραμμα του γηπέδου είναι εξαρτημένο σε Εθνικό Γεωδαιτικό Σύστημα Αναφοράς ΕΓΣΑ 87 με σύστημα GPS κάνοντας χρήση του ελληνικού συστήματος εντοπισμού HEPOS. Περιλαμβάνει: 1. Πλήρη και λεπτομερή αποτύπωση του γηπέδου με όλα τα υφιστάμενα κτίσματα, με εμφανή τα όρια του γηπέδου, μοναδιαία αρίθμηση κορυφών του γηπέδου και των κτισμάτων και πίνακα συντεταγμένων των κορυφών αυτών σε Εθνικό Γεωδαιτικό Σύστημα Αναφοράς ΕΓΣΑ 87. 2. Πλήρη υψομετρική αποτύπωση του γηπέδου. Απόδοση υψομέτρων στις κορυφές του γηπέδου και όπου απαιτείται απόδοση υψομετρικών καμπυλών ή άλλων χαρακτηριστικών υψομετρικών σημείων. 3. Απεικόνιση θεσμικών γραμμών (οριοθέτηση δασικής έκτασης από πράξη χαρακτηρισμού κ.λ.π.) όπου απαιτείται. 4. Χαρακτηρισμός, πλάτος οδών και σχετικές αποφάσεις χαρακτηρισμού 5. ΔΕΝ αναγράφονται όροι δόμησης 6. Ενυπόγραφη δήλωση μηχανικού, στην οποία αναφέρονται όλες οι δηλώσεις σχετικά με: α) τη θέση του γηπέδου (εντός - εκτός σχεδίου /οικισμού / Γενικού Πολεοδομικού Σχεδίου ΓΠΣ / Ζώνης Οικιστικού Ελέγχου ΖΟΕ / Natura 2000) β) το αν το γήπεδο εμπίπτει ή όχι στις διατάξεις του ν. 1337/1983, γ) το αν το γήπεδο εμπίπτει σε περιοχή λειτουργίας Εθνικού Κτηματολογίου, δ) το αν εντός του γηπέδου διέρχονται εναέρια γραμμή υψηλής τάσης ΔΕΗ, αγωγός φυσικού αερίου ή ρέμα, ε) το αν εντός του γηπέδου και κατά μήκος του προσώπου του υπάρχουν δέντρα, 7. Δήλωση ιδιοκτήτη, όπου οι κύριοι ή οι έχοντες νόμιμο δικαίωμα δηλώνουν ενυπογράφως στο τοπογραφικό διάγραμμα και ευθύνονται για την ακρίβεια των δηλουμένων ορίων των οικοπέδων τους και για την ύπαρξη και την αιτία του δικαιώματός τους να ζητήσουν την έκδοση διαπιστωτικής πράξης. 8. Περιγραφικά στοιχεία του γηπέδου και των υφιστάμενων κτισμάτων, όπως: α) το εμβαδόν του γηπέδου και όλων των υφιστάμενων κτισμάτων β) τυχόν στοιχεία εφαρμογής ειδικών γραμμών περιορισμού δόμησης, όπως οριοθετήσεις ρεμάτων, απαλλοτριώσεις, εθνικές ή επαρχιακές οδοί κ.α. γ) Υπόμνημα συμβολισμού δ) Κάναβος σε Εθνικό Γεωδαιτικό Σύστημα Αναφοράς ΕΓΣΑ 87 και προσανατολισμός (βορράς) ε) Φωτογραφίες του ακινήτου και απεικόνιση της θέσης λήψης αυτών 9. Τίτλος σχεδίου σε μέγεθος Α4, στο οποίο αναφέρονται: στοιχεία μελετητή, εργοδότη, ονομασία έργου, θέση, θέμα και κλίμακα σχεδίου, ημερομηνία σύνταξης και υπογραφές - σφραγίδες.
Περιλαμβάνεται περιγραφή των εγκαταστάσεων και των υποδομών του ορειβατικού καταφυγίου, συνοπτική περιγραφή της λειτουργίας του, τα τοπογραφικά και τεχνικά χαρακτηριστικά του, η δυναμικότητά του, το ιδιοκτησιακό και προστατευτικό καθεστώς της έκτασης στην οποία έχει ανεγερθεί το ορειβατικό καταφύγιο, περιγραφή της γύρω περιοχής και το καθεστώς που διέπει την περιοχή εγκατάστασής του και τη σκοπιμότητα λειτουργίας του ορειβατικού καταφυγίου.
Έκδοση Διαπιστωτικής Πράξης σε Υφιστάμενα Ορειβατικά Καταφύγια Μόνιμης Κατασκευής
Η έκδοση διαπιστωτικής πράξης αποτελεί το πρώτο βήμα για τη νομιμοποίηση των υφιστάμενων ορειβατικών καταφυγίων χωρίς άδεια οικοδομής. Τα ορειβατικά καταφύγια είναι εγκαταστάσεις ειδικής τουριστικής υποδομής ως τουριστικές επιχειρήσεις που δραστηριοποιούνται στον τομέα του τουρισμού.
Καθορισμός τεχνικών και λειτουργικών προδιαγραφών ορειβατικών καταφυγίων, διαδικασία χορήγησης Ειδικού Σήματος Λειτουργίας και Κανονισμός Λειτουργίας - Αρθρο 7: Έκδοση διαπιστωτικής πράξης και απόφασης νομιμοποίησης σε υφιστάμενα ορειβατικά καταφύγια μόνιμης κατασκευής.
Περιβαλλοντική αναβάθμιση και ιδιωτική πολεοδόμηση - Βιώσιμη ανάπτυξη οικισμών Ρυθμίσεις δασικής νομοθεσίας και άλλες διατάξεις. - Αρθρο 52: Μεταβατικές διατάξεις - Παρ. 12: Ορειβατικά καταφύγια. Αντικαταστάθηκε με το άρθρο 23 του ν. 4519/2018 και τροποποιήθηκε με το άρθρο 25 του ν.4796/2021 και το άρθρο 43 του ν.5039/2023
Περί προστασίας των δασών και των δασικών εν γένει εκτάσεων της Χώρας. - Αρθρο 56: Ορειβατικά καταφύγια. Τροποποιήθηκε με την παρ.12 του άρθρου 55 του ν. 4030/2011, αντικαταστάθηκε με το άρθρο 36 του ν.4280/2014, τροποποποιήθηκε με το άρθρο 35 του ν. 4315/2014 και τροποποιήθηκε με το άρθρο 17 του ν.4519/2018 και το άρθρο 44 του ν.5039/2023.
Έλεγχος και προστασία του Δομημένου Περιβάλλοντος και άλλες διατάξεις. - Αρθρο 114: Αυθαίρετες κατασκευές ακινήτων δημόσιου ενδιαφέροντος. Τροποποιήθηκε με το άρθρο 65 του ν. 4602/2019 και με το άρθρο 84 του ν. 4759/2020.
Τροποποίηση της συνταξιοδοτικής νομοθεσίας του Δημοσίου − Ρυθμίσεις για την ανάπτυξη και τη δημοσιο νομική εξυγίανση − Θέματα αρμοδιότητας Υπουργείων Οικονομικών, Πολιτισμού και Τουρισμού και Εργασίας και Κοινωνικής Ασφάλισης. - Άρθρο 12: Σύσταση Ειδικής Υπηρεσίας Προώθησης και Αδειοδότησης Τουριστικών Επενδύσεων στο Υπουργείο Τουρισμού, αντικαταστάθηκε με το άρθρο 35 του ν. 5039/2023
Η αίτηση παραλαμβάνεται από το Τμήμα Πρωτοκόλλου, πρωτοκολλείται και χρεώνεται στην αρμόδια Διεύθυνση.
Ο Διευθυντής της Ειδικής Υπηρεσίας Προώθησης και Αδειοδότησης Τουριστικών Επενδύσεων (ΕΥΠΑΤΕ) χρεώνει τον φάκελο στον αρμόδιο Τμήμα και στη συνέχεια ο Τμηματάρχης στον αρμόδιο υπάλληλο / χειριστή, ο οποίος παραλαμβάνει τον φάκελο και τα δικαιολογητικά.
Ο υπάλληλος εξετάζει τα δικαιολογητικά του φακέλου ως προς την ορθότητα και την πληρότητά τους.
Διαπιστώνεται ότι ο φάκελος είναι πλήρης.
Εφόσον ο φάκελος δεν είναι πλήρης, ο αιτών ενημερώνεται μέσω τηλεφώνου, e-mail ή πρωτοκολλημένου εγγράφου για την ορθή συμπλήρωσή του και την επανυποβολή του φακέλου.
Ο αιτών υποβάλει τα συμπληρωματικά δικαιολογητικά που ζητήθηκαν για την πληρότητα και ορθότητα του φακέλου, τα οποία πρωτοκολλούνται από το Τμήμα Πρωτοκόλλου και χρεώνονται μέσω του Διευθυντή και του Τμηματάρχη στον χειριστή της αίτησης.
Συντάσσεται το σχέδιο διαπιστωτικής πράξης σύμφωνα με τις κείμενες νομοθετικές διατάξεις, λαμβάνοντας υπόψη όλα τα συνημμένα στην αίτηση δικαιολογητικά.
Ο υπάλληλος υπογράφει ψηφιακά το έγγραφο, το χρεώνει στον προϊστάμενό του Τμήματος και στη συνέχεια στον προϊστάμενο της Διεύθυνσης για υπογραφή, επιστρέφει στον συντάκτη και ανατίθεται στη Μονάδα Πρωτοκόλλησης του Υπουργείου για να λάβει Αριθμό Πρωτοκόλλου.
Το σχέδιο διαπιστωτικής πράξης αποστέλεται μέσω ταχυδρομείου στο Υπουργείο Περιβάλλοντος και Ενέργειας, για σχετική γνωμοδότηση.
Η Διεύθυνση Δασών του Υπουργείου Περιβάλλοντος και Ενέργειας γνωμοδοτεί ως προς τη δασική νομοθεσία επί του σχεδίου διαπιστωτικής, λαμβάνοντας υπόψιν τη γνωμοδότηση των αρμόδιων τοπικών δασικών Υπηρεσιών και διαβιβάζει στην Ειδική Υπηρεσία Προώθησης και Αδειοδότησης Τουριστικών Επενδύσεων (ΕΥΠΑΤΕ) την γνωμοδότησή της, συνοδευόμενη από θεωρημένο τοπογραφικό διάγραμμα.
Η γνωμοδότηση του Υπουργείου Περιβάλλοντος και Ενέργειας παραλαμβάνεται από τον αρμόδιο Φορέα και πρωτοκολλείται και χρεώνεται στον χειριστή του φακέλου.
Ο αρμόδιος υπάλληλος, ενσωματώνει κατάλληλα τα σχόλια που περιλαμβάνονται στη γνωμοδότηση του Υπουργείου Περιβάλλοντος και Ενέργειας και συντάσσει το τελικό έγγραφο διαπιστωτικής πράξης.
Ο υπάλληλος υπογράφει ψηφιακά το έγγραφο, το αναθέτει στον προϊστάμενό του Τμήματος και στη συνέχεια στον προϊστάμενο της ΕΥΠΑΤΕ για υπογραφή, επιστρέφει στον συντάκτη και ανατίθεται στη Μονάδα Πρωτοκόλλησης του Υπουργείου για Αριθμό Πρωτοκόλλου. Στη συνέχεια ο συντάκτης αναρτά την πράξη στη διαύγεια και κοινοποιεί τον αριθμό ΑΔΑ στο Τμήμα Πρωτοκόλλου, ώστε να ενημερωθεί το έγγραφο καταλλήλως.
Ο αρμόδιος υπάλληλος αποστέλει ταχυδρομικά και ηλεκτρονικά τη διαπιστωτική πράξη στον φορέα διαχείρισης.
Ο έλεγχος, εκτός από την πληρότητα και την ορθότητα των δικαιολογητικών, αφορά και στην τήρηση των προϋποθέσεων της νομοθεσίας για την υποβολή αίτησης.
Στη γνωμοδότηση για τη διαπιστωτική πράξη περιλαμβάνονται παρατηρήσεις που αφορούν και την απόφαση νομιμοποίησης του ορειβατικού καταφυγίου
Παραλαβή & πρωτοκόλληση συμπληρωματικού φακέλου
Αποστολή σχεδίου διαπιστωτικής πράξης στο Υπουργείο Περιβάλλοντος και Ενέργειας
Γνωμοδότηση Υπουργείου Περιβάλλοντος και Ενέργειας
Παραλαβή γνωμοδότησης του Υπουργείου Περιβάλλοντος και Ενέργειας
Σύνταξη τελικού σχεδίου διαπιστωτικής πράξης
Υπογραφή - Πρωτοκόλληση - Ανάρτηση στη διαύγεια
Αποστολή εγγράφου στον φορέα διαχείρισης